ኢትዮጵያና ፊሊፒንስ የትብብር ሰነድ ተፈራረሙ 
ስምምነቱን በኢትዮጵያ በኩል የውጭ ጉዳይ ሚኒስትሩ ዶክተር ቴድሮስ አድሓኖም ሲፈርሙ ፊሊፒንስን በመወከል ደግሞ የአገሪቱ ውጭ ጉዳይ ሚኒስትር ዋና ጸሃፊ ፐርፌክቶ ያሳ ፈርመዋል።በዚህም አገራቱ በሁለትዮሽና በዓለም አቀፋዊ ጉዳዮች በትብብር መሥራት እንደሚያስችላቸው ተመልክቷል።ለዓለም የጤና ድርጅት ዋና ዳይሬክተርነት በዕጩነት የቀረቡት ዶክተር ቴድሮስ በድርጅቱ ጉባዔ ለመሳተፍ ማኒላ ይገኛሉ።ፊሊፒንስ በደቡብ ምስራቅ እስያ በሚገኘው የምዕራብ ፓስፊክ ውቅያኖስ ከ 7 ሺህ በሚበልጡ የደሴቶች ስብስብ የተመሰረተች አገር ናት።አገሪቱ 300 ሺህ ስኩዌር ኪሎ ሜትር ስፋት ሲኖራት ጠቅላላ ህዝቧ ደግሞ ከ 100 ሚሊዮን እንደሚልቅ መረጃዎች ያሳያሉ(ኤፍ ቢ ሲ ) ።